-Mitä vaadimme? -Oikeutta!
-Milloin? -Nyt!
-Mitä vaadimme? -Oikeutta!
-Milloin? -Nyt!
Luulisi, että he haluavat viettää joulun perheensä kanssa.
Juuri sitähän he haluavat.
Jokaiselta on kadonnut perheenjäsen.
-Mitä vaadimme? -Oikeutta!
-Milloin? -Nyt!
-Mitä vaadimme? -Oikeutta!
MISSÄ ON BLUE TWO-RIVERS?
Siirtykää!
Naisten läheiset ovat kadonneet kahdesti.
Ensin fyysisesti ja sitten poliisin arkistoihin.
He vaativat, että Quebecin poliisi kuulee heitä.
5 000 alkuperäiskansojen naista ja tyttöä on kadonnut.
Kymmenen naista Iotenen'tón:nin mohawk-yhteisöstä
on kadonnut vuoden aikana,
eikä poliisi tee mitään!
-En tiedä. -Miksette etsi tytärtäni?
LOPPU VÄKIVALLALLE
-Missä Blue on? -Mene helvettiin siitä!
Paskat oikeuksistanne!
Armand!
Minulla on oikeus osoittaa mieltä!
Menkää taaksepäin!
Helvettiin siitä!
-Pahennatte tilannetta. -Päästä hänet!
Anna avain.
-Etkö osaa kunnioittaa yhtään? -Anteeksi.
Olen pahoillani.
Armand!
MISSÄ ON BLUE TWO-RIVERS?
Onko Blue siskosi?
On.
Milloin hän katosi?
Yli vuosi sitten.
Katosiko hän Iotenen'tón:nissa?
Ei.
Hän lähti jonkun kyytiin.
-Kuka juttua hoitaa? -Kukaan ei hoida sitä.
Eikä tule hoitamaan.
Blue on ollut kateissa 13 kuukautta ja 11 päivää.
Rauhanturvaajat pyysivät poliisilta apua yhdeksän kuukautta sitten.
Odotamme yhä.
Kuinka vanha hän on?
-Kahdeksantoista. -Ette usko hänen karanneen.
Blue ei jättäisi Pearliä.
Tytärtään. Rakkainta asiaa maailmassa.
Asumme tuossa vasemmalla.
Viedään sinut sisälle.
Kuka haluaa piirrettyjä ja keksejä?
Sanoimme häntä pienenä Sinilinnuksi.
Hän teki temppuja ja piiloutui, minne suinkin mahtui.
Tämä ei ole temppu. Hän on tuolla jossain.
Peloissaan ja yksin.
Autatko löytämään hänet?
Autan.
Hän tuli vihdoin.
Reine, anna anteeksi.
-Et saanut samppanjaa. -Jean-Guy on kai täällä.
Vihdoin.
-Eikö Enid tullut? -Hän on sairas.
Jätin hänelle kananuudelikeittoa.
Lupasin tulla kotiin mahdollisimman myöhään.
-Isabelle, hyvää joulua. -Hyvää joulua, patron.
Joudun jo lähtemään.
Kotona odottaa kaksi innokasta pikkutyttöä.
Ymmärrän. Koeta saada heidät nukkumaan.
Kiitos lahjoista.
-Ole hyvä vain. -Hei sitten.
-Hyvää yötä. -Saatan sinut.
Hei.
Armand, mon ami!
Toin suosikkiasi. Skotlannista asti.
Ei turpeen häivääkään.
Pierre. Nyt tuli joulu.
Mitä tänään tapahtui?
-Veit sen perheen kotiin. -En keksinyt muutakaan.
Francoeur kurittaa sinua.
Tiedätkö, kuinka moni katoaminen päätyy minulle henkirikoksena?
Sinullahan on operaatio Iotenen'tón:nissa.
Tunnetko Two-Riversin perheen?
En juuri.
Tutkimme Kevin Kis -nimistä kaveria.
Blue Two-Rivers tapaili hänen veljeään Tommya.
Selvitimme katoamista sen varalta, että jutuilla oli yhteys.
Kevin häipyi, kun Blue ja Tommy katosivat, joten...
Löytyikö mitään?
Rauhanturvaajat uskoivat nuorten vain karanneen.
Mikään ei viitannut muuhun.
Selvitystemme mukaan
Blue ja Tommy nähtiin viimeksi
Kevin Kisin auton kyydissä.
-Jäljitittekö häntä? -Yritimme.
Auto nähtiin viimeksi rajalla.
Jäljittäisitkö vielä auton kilvet?
Toki.
Mutta voin kertoa, että nämä jutut särkevät sydämesi.
Suurin osa perheistä ei saa ratkaisua,
ja siitä tulee sinulle pakkomielle.
Mennään, Crie. Ei myöhästytä esityksestäsi.
Hän lupasi.
Hän tulee varmaan sinne.
Pieniä taideteoksia.
Li bien -pallo.
Tämä on viimeinen.
Äitisikö teki niitä?
Hän teki niitä.
Ja tuhosi ne.
Repi joka ikisen joulukuusesta, kun olin kymmenen.
Lasia oli joka puolella.
Hän nauroi.
Hänet vietiin pois.
Hän lupaa aina tulla eikä tule.
Kyllä hän tulee.
Äitisi ei jäisi tästä paitsi.
Crie. Odotamme kovasti lauluasi.
-Hyvää joulua. -Hyvää joulua, Richard.
Älä. Ei näin.
Ei tällaisena.
Olet ihana juuri noin.
Ei.
Rakastan sinua.
Voi paska.
Vielä yksi kuva. Siksihän olen täällä.
Haluan olla kanssasi, CC.
Olisin mieluummin täällä kuin kuuntelemassa
ulvovia lapsia ja tyttäreni laulua.
Tarkoitan ikuisesti.
Olet hullu.
Mä uskoin unelmien jouluun
Uskoin taikaan jouluyön
Mies vain.
Uskoin poikaan Israelin
Ja mä uskoin joulupukkiin
Taivaalle innoissani katsoin vain
Kunnes aamunkoitteessa heräsin
Ja valeasun lävitse näin
Olkoon joulusi toivoa täynnä
Ja uusi vuosi tuleva
Päätit sitten tulla.
Tulin tietysti.
Tulin katsomaan. En välitä...
Meille luvattiin luminen joulu
Luvattiin rauha päälle maan
Halleluja, olkoon se autuus tai piina
Joulun ansaitun jokainen saa
Missä olit, äiti?
Minähän olin paikalla.
Minusta näyttää, että kuusessa on
vielä yksi suklaalumihiutale.
Olen tosi pahoillani.
Se oli vahinko.
Ei.
Ainoa vahinko
oli naida sinut
ja synnyttää tuo otus.
Kahvisi, Ruth.
Onkohan tuo kashmiria vai kissanpentua?
Veikkaan kissanpentua.
Hän varmaan pyydysti ja nylki sen itse.
Kuka helvetti hän luulee olevansa?
Etkö ole kuullut? Hän on uusi sinä. Kirjoitti kirjan.
Kirjoitti enemmän kuin on lukenut.
Kovan kuoren alla on varmasti mukava tyttö.
CC ei ole läpeensä paha.
Hän esittelee Claran taidetta itselleen Saul Petroville.
Toivon, että Petrov suosittelee minua jollekin hienolle gallerialle,
-jossa on hänen töitään. -Ottaako CC provikan?
-Unohdin sokerin. -Ota vain.
Vaimo kaipaakin makeutusta.
Tervetuloa Three Pinesin tapaninpäivän curling-otteluun!
Aplodit ärhäkälle naisjoukkueelle Three Graces!
Tällä hurjalla nelikolla on vastassaan
voittamaton
Curl Power!
Three Pines! Lämpimät aplodit.
Tervetuloa kaupunkiin, naiset.
Hyvältä näyttää.
Aloitamme hetken kuluttua.
Hakekaa jotain kuumaa bistron pojilta.
Mantelimaito, yksi latteannos, puolikas sokeri
ja puolikas makeutusaine, kulta.
Anna olla.
Sinä olet varmaan Richard. Saul Petrov.
Tapasimme kerran näyttelyssäsi Torontossa.
Niin tietysti.
Mennään. Ottelu alkaa.
Etsitään paikat.
CC, oletko ehtinyt näyttää Saul Petroville portfolioni?
Haluaisin tietää, pitääkö hän töitäni lupaavina.
Ei pidä. Olen pahoillani.
Pelaajat ovat jäällä valmiina aloittamaan.
Asettukaa siis paikoillenne.
Paikoillenne!
Pidetään hyvää meininkiä, Three Pines!
Aplodit Bealle!
Graces jahtaa jokaista kiveä!
Saavatko he voiton?
-Curl Power tyhjentää pesän. -Tsemppiä, naiset.
Loistava osuma Three Gracesiltä.
No niin!
Haluatteko tulla harjaamaan kuistini? Sillä lailla.
Se jäikin lyhyeksi.
Paineet kasvavat. Vuorossa Three Graces.
Nämä mahtavat matriarkat voivat napata kultaa.
Loistava tuplapoisto!
Kovat paineet Curl Powerille.
No niin.
Loistava poisto!
Kummallakin on kolme pistettä. Tämä on huikea ottelu.
Siinä se tulee!
Tsemppiä, naiset!
Hän teki sen!
Hyvä, Three Graces!
Teidän pelinne päättyi, Curl Power!
Melkoinen loppu.
Hävisitte ikänaisille.
KADONNEET NAISET JA TYTÖT
-Päällikkö? -Keskeytän joululomasi.
Lähdet maaseudulle.
Hän rankaisee minua perheen kyyditsemisestä.
Ystävällisyytesi on suurin vahvuutesi.
En tiedä, onko Francoeur sitä mieltä.
-Pidä itsesi lämpimänä, mon amour. -Pidän kyllä.
-Olen pahoillani. -Älä ole.
TERVETULOA THREE PINESIIN
-Tervetuloa helvetin korpeen. -Hyvää joulua, Jean-Guy.
Minulla olisi ollut iltameno Le Royalissa.
Minä aioin syödä maailman parhaan kalkkunavoileivän
ja katsoa elokuvan tyttöjen kanssa.
Tarjoan heille elokuvaliput ja popcornit
-uutena vuotena. -Muistakin sitten.
Mathilde ei unohda.
Hienot kengät.
Lähdin kiireellä.
Takakontissa on talvikengät ja takki.
Kiitos.
Ylikomisario Gamache. Yvette Nichol.
Komisario Beauvoir. Olemme tuttuja.
Muistan kyllä.
-Hei. -Ylikonstaapeli Lacoste.
Vau, ylikonstaapeli.
Unelmien täyttymys.
-Olitko ensimmäinen paikalla? -Olin lähikaupungissa
vanhempieni luona, kun Cowansvillen poliisi ilmoitti tästä.
Haluat varmaan palata. Emme pidättele sinua.
Päällikkö Francoeur käski jäädä niin kauaksi aikaa kuin tarvitsette.
Hän ehdottikin äskettäin, että tulen teille loppuharjoitteluun.
Oppimaan parhaalta. Teiltä.
-Parhaalta. -Agentti Nichol,
käydään läpi tämänhetkiset tiedot.
Selvä. Seuratkaa minua.
Uhri oli CC de Poitiers.
Hän oli katsomassa curlingia, kun hän kuukahti
melkein koko kylän nähden.
Tosin kukaan ei nähnyt mitään.
-Jututitko silminnäkijöitä? -Otin vain nimet ja osoitteet.
Täkäläiset puhuvat kyllä mielellään.
-Eikö kukaan nähnyt mitään epäilyttävää? -Ei mitään.
Hän vain istui tuolissa ja kuoli yhtäkkiä.
Sai sähköiskun kesken curling-ottelun.
Paikallinen nainen yritti elvyttää häntä. Ruth... jotain.
Santo, Zanto...
En muista.
-Olisi pitänyt kirjoittaa ylös. -Siitä olisi ollut apua.
Se oli kai vain onnettomuus.
Harmi, että tulitte turhan takia.
Oletko aivan varma?
Hän kuoli sähköiskuun, joten...
Virheeni johtuvat aina siitä, että teen olettaman
ja toimin sen pohjalta kuin faktan.
Se on vaarallista.
Meidän pitäisi tatuoida
siihen käteen, jolla kirjoitamme tai ammumme:
"Voin olla väärässä."
Ai, se ei ollut vitsi.
Uhri kirjoitti kirjan.
Miten ihminen saa sähköiskun täällä ulkona?
Toimiiko lumi niin kuin vesi? Leivänpaahdin kylpyammeessa?
Löysitkö leivänpaahtimen?
Laitteissa on nykyään automaattikatkaisin.
Jos paahtimen heittää kylpyammeeseen, se vain hajoaa.
Sähköiskun antaminen on melkein mahdotonta.
Ja vielä väkijoukon nähden.
Se olisi seinähullu yritys.
Se vaatisi nerokkuutta.
Kiitos.
-Oletko tavannut Nicholin aiemmin? -Hän oli viikon harjoittelussa.
Kaatoi kahvia lempipaidalleni, silppusi korvaamattoman asiakirjan
ja paljasti turvatalon osoitteen väkivaltarikolliselle.
Hän kaipaisi koulutusta.
Unohdit kai lähettää Francoeurille joulukortin.
Hän passitti meidät tänne tuon tunarin kanssa.
Tiedän, että sinulla on tarve pelastaa onnettomia tapauksia
ja tehdä heistä projektisi, mutta...
-Älä. -Olet näköjään unohtanut,
että sinäkin olit projektini.
Niin.
Tässäkö madame de Poitiers istui?
Niin. Juuri siinä.
-Miten sähköisku kävi ilmi? -Kädet ja jalat kärventyivät.
-Niin. -Mistä lämmitin sai virran?
Generaattorista.
Ehkä se kiinnitettiin de Poitiersiin.
-Hän olisi huomannut. -Ei curlingia katsoessaan.
-Onko se niin suosittua? -On täällä.
Ehkä lämmitin on viallinen.
Ehkä hän kosketti sitä, sai sähköiskun ja lensi taaksepäin.
Mitä starttikaapelit tekevät kentän laidalla?
Ehkä Nichol on oikeilla jäljillä.
Ehkä tappaja käytti generaattoria
antaakseen de Poitiersille sähköiskun.
Jos olen oikeassa,
miksi tappaja haluaisi murhata
niin monimutkaisesti ja julkisesti?
Se viestii vihaa. Kuka on lähin omainen?
Kuka tekee kodin taloon, jossa lapset kärsivät?
Entinen koulukoti
alkuperäisväestölle.
Se ei ilmeisesti haitannut uhria.
Kysy patologian labrasta, milloin raportti valmistuu.
-Ylikonstaapeli. -Kiitos.
Kysyn vain, onko uutta tietoa.
Miten edistytte?
Täällä on joku.
-Murretaanko ovi? -Tämä ei ole elokuva.
Väisty. Täällä on sureva perhe.
Selvä.
Ylikomisario Gamache.
Anteeksi, olin ullakolla.
Tulkaa sisään.
Hei.
Tyttäreni Crie.
He ovat poliisista. Tervehtisitkö?
Hei, Crie.
Nimeni on Armand Gamache.
-Olen hyvin pahoillani äidistäsi. -Hän on shokissa.
Me kumpikin olemme.
Mennään puhumaan kahden kesken.
Crietä ei haittaa.
-Minua haittaa. -Hyvä on.
Tuonne.
Jää tytön luo.
Tämä oli stressaavaa aikaa CC:lle.
Ensimmäinen kirja ilmestyi.
Minulla on se jo.
Nichol on ihailija.
-En sanoisi ihan niin. -En ole lukenut sitä vielä.
Voisitteko kertoa lyhyesti vaimonne filosofiasta?
Kyse on tunteiden salaamisesta, hautaamisesta.
Kuin valkoinen maali seinällä.
Mutta ei seinällä.
Li bien.
Seinän syvyydessä, sisällä.
Moneltako hän lähti curling-ottelun päivänä?
En ole varma. Aikaisin.
Hän meni sinne kollegansa Saul Petrovin kanssa.
-Se henkilövalokuvaaja? -Niin.
Hän asuu Montrealissa mutta vuokraa täältä taloa lomia varten.
Ja CC:tä.
-CC:tä varten? -Hänen kuvaamistaan.
Petrov otti tuon.
Hän kuvasi CC:n elämää seuraavaa kirjaa varten.
Ottiko hän kuvia curling-ottelussa?
Otti.
Olivatko he paljon yhdessä?
Eivät sillä tavalla.
Hän saattoi ottaa kuvan tappajasta.
Tuleeko mieleenne ketään, joka halusi satuttaa vaimoanne?
CC ei ollut kovin helppo ihminen.
Hän oli kärsimätön.
Äkkipikainen.
Hän ärsytti varmasti monia täällä,
mutta ei kai kukaan tappaisi sen takia?
Minun pitää jututtaa tytärtänne.
OLE TYYNI - LI BIENIN TAITO UUSI FILOSOFIA - CC. DE POITIERS
Crie.
Saanko istua?
Minä menetin äitini,
kun olin hieman sinua nuorempi.
Ja isäni myös.
-Olitko surullinen? -Olin.
Olin hyvin surullinen.
En voi sanoa, että suru lakkaa.
Mutta voin luvata, että selviät tästä.
En voi poistaa tuskaasi,
mutta voin auttaa ymmärtämään, mitä äidillesi tapahtui.
Läheisen sureminen voi tuntua pelolta.
Mutta se ei ole sitä.
Se on
rakkautta.
Rakkautta, jolla ei ole paikkaa.
Otetaan huomenna lausunnot kaikilta curling-ottelussa olleilta.
Ja läheisiltä?
Aivan. Ja etsitään se valokuvaaja, Saul Petrov.
Entä se patologin raportti?
Valmiina aamulla.
Hyvä. Ja tilannehuone.
Nichol voisi paikallisena järjestää sen.
-Totta kai. -Hyvä.
Mitäs nyt tehdään?
Nytkö?
No, murhaa ei ratkaista tyhjällä vatsalla.
Haluaisimme pöydän.
Kauanko hän oli siellä?
Hän oli mukana siinä.
Anteeksi, onko tuossa CC?
-Kuka sen maalasi? -Clara Morrow.
Täällä asuu paljon taiteilijoita.
-Haluaisin tavata hänet. -Se onnistuu.
Hei, Clara. Sinulla on fani.
Anteeksi häiriö.
-Gamache. -Clara Morrow.
Maalasitko tämän?
Valokuvasta. Hän ei ehtinyt malliksi.
Se on pintaa syvempi.
Niin kuin CC.
-Tunsitko hänet hyvin? -En hyvin, mutta...
Hän oli niin virheetön,
mutta pinnan alla oli jotain.
Kun maalaa vanhan maalauksen päälle, jota inhoaa,
kaikki sanovat pitävänsä siitä,
mutta itse tietää, että jos pintakerroksen raaputtaa pois,
vanha maalaus on yhä alla.
Tämä on todella kaunis.
Ikään kuin näkee hänen sieluunsa.
En tiennyt, että poliisi on perillä taiteesta.
Vaimoni on suuri lahjakkuus.
Vielä tuntematon.
Oli hauska tutustua.
Arvatkaa, kuka löysi mainion tilannehuoneen.
Hyvää työtä.
Asetutaan.
Täällä voi mennä tovi.
Mitä tuumaatte? Juuri sopiva, eikö?
BE CALM -KESKUS
Huhuu!
Onko paikka teidän?
Be Calm on kulttuurikeskus.
Palvelemme lähinnä Iotenen'tón:nin mohawk-yhteisöä.
Onko Iotenen'tón:ni lähellä?
Pari kilometriä tuohon suuntaan.
-Haluatteko nähdä toisen tilan? -Kyllä.
Pidän täällä joskus käsityökursseja,
mutta harva käy täällä ennen sulan aikaa.
Kiitos, rouva. Tämä on mainio.
Minua sanotaan Beaksi.
Tunsitteko te CC de Poitiersin?
Kirjan nimi on sama kuin keskuksella.
Be Calm on ollut täällä 20 vuotta.
CC de Poitiers ei kovin pitkään. Varmaan vain sattumaa.
Poliisityö on erikoinen valinta intiaaninaiselle.
Niin.
Ajattelin saavani muutosta aikaan
sisältä käsin.
Miten se on sujunut?
No, tiedäthän.
Mitä kansaa olet?
En tiedä.
Minut adoptoitiin vuoden ikäisenä.
CC:n luottokorttilaskujen mukaan
hän maksoi hotellihuoneita Montrealissa vuoden aikana.
Myös siellä asuessaan ennen Three Pinesiin muuttoa.
Hänellä taisi olla päiväkahviseuraa.
Hanki lista kaikista varauksista,
tulo- ja lähtöajoista.
Teen sen heti.
Onko starttikaapeleista tietoa?
Ei mitään.
Tavallinen merkki, jota löytyy kaikista autotalleista.
Se olisi ylettänyt CC:stä generaattoriin.
Tappaja saattoi käyttää sitä.
Uhrin kuolema vaati neljä asiaa.
CC:n piti seisoa vedessä, kädet paljaana
ja koskettaa kappaletta, jossa kulki sähkö.
Virran piti kulkea kehon läpi jaloista veteen.
Onko sinisestä lätäköstä tuolin alla tietoa?
Tuulilasinpesunestettä.
Se kaadettiin kai tahallaan.
Pesunestettä ei käytetä curling-kentällä.
Mitä se siellä teki?
Sähkö on kuin elävä olento. Se pyrkii pysymään elossa.
Kulkee muodosta toiseen.
Metallista kehon läpi maahan.
Kun CC:n käsi kosketti lähdettä,
sydän pysähtyi sekunneissa, mutta hänen piti olla maassa kiinni.
Mahdotonta.
Kenkien pohja olisi suojannut iskulta.
Hänen kengissään ei ole kumipohjia.
Katsokaa.
Metallipiikit.
Eli CC seisoi lätäkössä,
joka oli tehty pesunesteellä, metallipiikkisissä kengissä.
Tappaja teki istuimesta sähkötuolin.
Madame de Poitiers teloitettiin.
Patron.
Löytyikö jotain?
Valokuvaajan osoite. Saul Petrovin.
Hänellä on vuokratalo lähellä CC:n asuntoa.
Ja CC:n käyttämän hotellin
henkilökunnan mukaan seuralainen näytti Petrovilta.
Mennään käymään.
CC piti helpompana, jos asuisin lähellä.
Mitä varten?
Uuden kirjan työstämistä.
Otin kuvia siihen.
Oliko suhteenne vain työhön liittyvä vai...
Pelkästään ammatillinen.
Hän maksoi vuokranne.
Hotellihuoneet Montrealissa.
Hän kävi niissä päiväsaikaan.
-Teitäkö hän tapasi? -Minuako? Ei.
Olen naimisissa.
Meillä on päivämäärät. Voimme pyytää valvontanauhat
Ritzistä, jos niin on helpompi.
Hyvä on, tapasimme siellä mutta puhuimme vain töistä.
Kahdesti viikossa vuoden ajan.
Otin, mitä sain.
Mitä kuvasitte?
CC:tä tietysti.
En saanut tarpeekseni hänen kasvoistaan.
Hän halusi kuvia yhteisön kanssa. Halusi tuntea kuuluvansa siihen,
mutta heidän mielestään hän ei kuulunut.
He pitivät häntä ulkopuolisena.
-Otitteko kuvia curling-ottelussa? -Otin joitakin.
Meidän pitää nähdä ne.
Älkää lähtekö Three Pinesista.
Selvä.
CC söi bistrossa joitakin kertoja.
Hän valitti aina jostakin.
Kala oli ruotoista, kastike liian sakeaa.
Tapasin hänet vain asiakkaana.
Myrna tunsi hänet melko hyvin.
Keskustelimme pari kertaa hänen kirjastaan
ja montako kappaletta minun piti tilata kirjakauppaan.
Hän asui entisessä koulukodissa.
Tuskin häntä kiinnosti kulttuurikeskus.
CC pyysi Sophiea soittamaan kirjajulkkareissa.
Olin innoissani siitä.
Me kumpikin ilahduimme ajatuksesta,
mutta hän kritisoi Sophien soittoa.
Päätimme sitten jättää tilaisuuden väliin.
Maalasin hänet, mutta hän ei ehtinyt istua mallina.
Häntä kiinnosti enemmän Peterin työt.
Puhuimme taideteoksista hänen valtavaan taloonsa
ja hänen lempigallerioistaan.
Hän yöpyi majatalossa.
Noin vuosi sitten.
Niin, suunnilleen.
Jätti arvionkin.
-Niin. -Hauskan.
Hän vaikutti aika kylmältä, jos suoraan sanon.
Hänen avioliittonsa ei vaikuttanut onnelliselta.
En tuntenut häntä lainkaan.
Me vanhukset emme kiinnostaneet häntä.
Niin.
Mitä pirua te haluatte?
Ruth Zardo, voimmeko tulla sisään?
"Unohtaa mitä? Surusi, varjosi,
"se, mitä sinulle tehtiin pihajuhlien päivänä,
"kun tulit sisään auringon värjäämänä,
"suusi muikeana sokerista,
"ja sanoit itsellesi kylpyhuoneessa: 'En ole lempilapsi.'"
Anteeksi.
Vaimoni ja minä ihailemme töitänne.
Asun täällä välttyäkseni ihailijoilta.
-Meneekö tässä kauan? -Toivottavasti ei.
Mitä voitte kertoa CC de Poitiersista?
-En paljoa. -Tunsitte hänet.
En muita paremmin.
Hän muutti siihen hirvitykseen pari kuukautta sitten.
Talo oli vuosia tyhjillään.
Sitten CC osti sen.
Ihmisestä kertoo paljon se, miten hän suhtautuu lintuihin.
CC:kin vihasi niitä.
Kertoisitteko curling-ottelusta? Annoitte ensiapua.
No helvetti, CC kuoli. Mitä siitä voi kertoa?
Ehkä näitte jotain tai jonkun hänen lähellään.
En nähnyt mitään.
Frankenstein. Kiintoisa valinta.
Oliko muuta?
CC murhattiin, madame Zardo.
Ja minä myöhästyn lukupiiristä, ylikomisario.
No niin!
MYRNAN KIRJAKAUPPA
Tuo on ällöttävää.
Kauppa on kiinni.
Voinko auttaa, ylikomisario?
Toivon, että kaikki voivat.
En oikein saa käsitystä siitä,
millainen CC de Poitiers oli.
Meidänkö pitäisi kertoa hänen elämäntarinansa?
Tuskin tunsimme häntä.
Sinä maalasit hänet.
CC:n piti näyttää Claran töitä vaikutusvaltaiselle ystävälle.
Siitä ei tullut mitään.
Maalaus oli kiitos.
Hän ei halunnut sitä.
CC oli rikki. Ei osannut olla kiitollinen.
Sinäkään et ollut fani.
Sanotte, että tuskin tunsitte häntä,
mutta hän suututti monia.
Hän suuttui sinulle, Myrna, kun et pitänyt hänen kirjatapahtumaansa.
Kun hän ehdotti julkkareita bistroon, te kieltäydyitte.
Seuraavana päivänä bistro tarkastettiin.
Joku oli ilmoittanut ruokamyrkytyksestä.
Monet teistä taisivat tuntea hänet paremmin kuin annatte ymmärtää.
No, jos teille tulee jotain mieleen,
ottakaa yhteyttä.
Olemme Be Calmissa, tai soittakaa minulle.
Voin kertoa yhden asian.
Tämä kylä on avosylisin paikka maailmassa,
mutta jos ihminen ei kuulu tänne,
Three Pines huomaa sen ja ajaa pois
tavalla tai toisella.
Hyvää yötä.
Siitäs saivat.
Noin se tehdään.
-Pierre? -Oletko vielä korvessa?
Olen vielä täällä.
Löysitkö mitään Blue Two-Riversin jutusta?
Kuten sanoin, pari nähtiin Kevin Kisin autossa.
-Niin. -Se auto
näkyi tiekamerassa ylittämässä Brooklynin siltaa kaksi viikkoa sitten.
Ja sitten matkalla Red Rookiin, kerrostalolähiöön.
Paljon aseita ja huumeita.
Panin konstan etsimään
someviestit tunnisteella "Red Rook" siltä päivältä.
-Löytyikö jotain? -Lähetän sen.
Blue ja Tommy.
Etsimme sen julkaissutta poikaa.
En tiedä, miten kiittäisin.
Reine-Marien poutine ja peli-ilta riittää.
Pieni hinta.
Kerro Two-Riverseille hyvät uutiset.
Kiitos, Pierre.
Lähden käymään mohawk-yhteisössä Pine Ridgessä.
Iotenen'tón:nissa?
Käyn puhumassa Blue Two-Riversin perheelle.
Saitko luvan Francoeurilta?
-Tulen mukaasi. -Kiitos.
Meillä on hyviä uutisia Bluesta.
Kuva otettiin kaksi viikkoa sitten Brooklynin lähiössä.
Etsimme kuvan julkaisijaa, jotta saamme lisätietoja.
-Onko hän elossa? -On.
Teidät jätettiin ilman apua, mutta voitte luottaa meihin.
Jos hän olisi elossa, hän olisi soittanut.
-Emme tiedä vastauksia kaikkeen. -Hän olisi soittanut.
Millainen suhde Tommylla oli Kevin-veljeensä?
Läheinen. Äiti kuoli vuosia sitten. Heillä oli vain toisensa.
Kevin ruokki ja vaatetti veljensä.
Tiedämme, ettei raha tullut aivan rehellisesti.
Kuka niin sanoo? Hänellä oli oikeus myydä savukkeita verovapaasti.
Ei lain mukaan.
Meillä on eri lait.
Hän hankki elantonsa tavallaan
valtionne antamissa paskoissa puitteissa, ja leimaatte sen rikokseksi.
Onko mahdollista, että Tommy suostutteli Bluen lähtemään?
Ja jättämään lapsen?
Ei varmasti.
Olen huomannut työssäni, että ihmiset tekevät yllättäviä asioita.
Ehkä hän ei jaksanut enää.
Ai kaikki intiaanit ovat lasten rääkkääjiä ja hylkääjiä?
En ajattele niin, mutta nuorella äidillä ei ole helppoa.
Pearl on Bluen koko elämä. Hän yritti turvata heidän tulevaisuutensa.
Tämä on väärin.
Hän oli menossa opiskelemaan. Ahersi saadakseen koulun loppuun.
Hänellä oli tämä Brooklynissa kaksi viikkoa sitten.
Miten se on nyt vaatekaapissa?
On mahdotonta tietää, onko se sama takki.
Kumman uskot mieluummin?
Että tyttö kuoli, vai että sinua ei tarvita?
Hänet pitää löytää.
Etsintäkuulutus New Yorkin osavaltioon.
-Selvä. Öitä. -Öitä.
LUKUPIIRI FRANKENSTEIN
EPÄILLYT
Palaneen haju täytti jännittyneen ilman.
CC de Poitiers oli jättänyt maailman.
Parhaat grillijuhlat, joissa olen ollut.
Ylikomisario. Miksi teitte niin?
Siirsitte kuvat.
He kaikki vihasivat häntä.
Joka ikinen.
Mutta oliko kenelläkään aitoa motiivia?
Hän loukkasi kaikkia tavalla tai toisella.
Mutta kuka heistä teki sen?
Oletko lukenut Mary Shelleyn Frankensteinin?
En juurikaan lue.
"Hirviö on kuollut, ja kyläläiset iloitsevat."
Tarinassa kyläläiset eivät vain juhli hirviön kuolemaa.
He tappoivat hänet itse.
Mitä jos he kaikki tekivät sen?
Tekstitys: Suvi Niemelä
Luova tarkastaja Maarit Hirvonen